b'\n_START_ARTICLE_\nC\xc3\xa0mera t\xc3\xa8rmica\n_START_PARAGRAPH_\nUna\xc2\xa0c\xc3\xa0mera t\xc3\xa8rmica\xc2\xa0(tamb\xc3\xa9 anomenada\xc2\xa0c\xc3\xa0mera infraroja\xc2\xa0o termografia infraroja) \xc3\xa9s un dispositiu que forma una imatge de zones de calor que utilitza radiaci\xc3\xb3 infraroja, similar a una c\xc3\xa0mera comuna que forma una imatge que utilitza llum visible.  En comptes de la gamma de 400\xe2\x80\x93700 nan\xc3\xb2metres\xc2\xa0en els que operen les c\xc3\xa0meres de llum visible, les c\xc3\xa0meres infraroges operen en longituds d\'ona de fins a 14,000\xc2\xa0nan\xc3\xb2metres (14\xc2\xa0\xc2\xb5m).  El seu \xc3\xbas \xc3\xa9s anomenat\xc2\xa0termografia.\n_START_SECTION_\nDescobriment i recerca de la radiaci\xc3\xb3 infraroja\n_START_PARAGRAPH_\nL\'infraroig fou descobert l\'any 1800 per Senyor William Herschel com a forma de radiaci\xc3\xb3 m\xc3\xa9s enll\xc3\xa0 de la llum vermella. Aquests "rajos infrarojos" (infra \xc3\xa9s el prefix llat\xc3\xad per "a sota") foren utilitzats principalment per a la mesura t\xc3\xa8rmica.\xc2\xa0Existeixen quatre lleis b\xc3\xa0siques de radiaci\xc3\xb3 IR: la llei de Kirchhoff  de radiaci\xc3\xb3 t\xc3\xa8rmica, la llei de\xc2\xa0Stefan-Boltzmann, la llei de Planck, i la llei de Wien. El desenvolupament de detectors era principalment enfocat en l\'\xc3\xbas de term\xc3\xb2metres i bol\xc3\xb2metres fins a la Primera Guerra Mundial. Un pas significatiu en el desenvolupament de detectors va oc\xc3\xb3rrer l\'any 1829, quan Leopoldo Nobili, utilitzant l\'efecte Seebeck, va crear el primer termoparell\xc2\xa0del que se\'n t\xc3\xa9 const\xc3\xa0ncia, fabricant aix\xc3\xad un term\xc3\xb2metre millorat, la\xc2\xa0termopila.\xc2\xa0Nobili va\xc2\xa0descriure aquest instrument a Macedonio Melloni, un f\xc3\xadsic itali\xc3\xa0\xc2\xa0 En els inicis, ells dos van desenvolupar conjuntament un instrument molt millorat. Subseg\xc3\xbcentment, Melloni va treballar sol, desenvolupant un instrument l\'any 1833 (una termopila for\xc3\xa7a avan\xc3\xa7ada) que podia detectar una persona a 10 metres de dist\xc3\xa0ncia.\xc2\xa0El seg\xc3\xbcent pas significatiu en la millora dels detectors fou el bol\xc3\xb2metre, inventat l\'any 1880 per Samuel Pierpont Langley.\xc2\xa0Langley I el seu ajudant Charles Greeley\xc2\xa0continuaren fent millores en aquest instrument. Vers\xc2\xa0l\'any 1901, l\'instrument tenia la capacitat de detectar la radiaci\xc3\xb3 d\'una vaca a 400 metres de dist\xc3\xa0ncia, i era sensible a difer\xc3\xa8ncies de temperatura de cent milers d\'un grau Celsius._NEWLINE_La primera aplicaci\xc3\xb3 avan\xc3\xa7ada de tecnologia IR en l\'\xc3\xa0mbit civil podria haver estat un dispositiu patentat l\'any 1913 i emprat per a detectar la pres\xc3\xa8ncia d\'icebergs i vaixells de vapor utilitzant un mirall i una termopila.\xc2\xa0Aquest sistema va quedar obsolet aviat amb l\'arribada del primer detector IR d\'icebergs, patentat l\'any 1914 per R.D. Parker, el qual no utilitzava termopiles.\xc2\xa0Anys m\xc3\xa9s tard, G. A. Barker  propos\xc3\xa0 utilitzar el sistema IR per detectar incendis forestals l\'any 1934.\xc2\xa0La t\xc3\xa8cnica no va ser veritablement industrialitzada fins que no fou emprada en l\'an\xc3\xa0lisi de l\'escalfor uniforme en tires d\'acer calent en l\'any 1935.\n_START_SECTION_\nLa primera c\xc3\xa0mera t\xc3\xa8rmica\n_START_PARAGRAPH_\nEn l\'any 1929, el f\xc3\xadsic hongar\xc3\xa8s K\xc3\xa1lm\xc3\xa1n Tihanyi invent\xc3\xa0 la c\xc3\xa0mera electr\xc3\xb2nica de televisi\xc3\xb3 sensible a l\'infraroig (o visi\xc3\xb3 nocturna) per a la defensa antia\xc3\xa8ria de Gran Bretanya.\xc2\xa0Les primeres c\xc3\xa0meres t\xc3\xa8rmiques desenvolupades foren esc\xc3\xa0nners de l\xc3\xadnia infrarojos . Foren creades pels militars dels EUA i de\xc2\xa0Texas Instruments\xc2\xa0l\'any 1947, i necessitaven una hora per a produir una sola imatge. Mentre que diversos enfocaments foren investigats per a millorar la velocitat i la precisi\xc3\xb3 de la tecnologia vigent, un dels factors clau amb els que es va haver de tractar per a escanejar una imatge, que la companyia AGA va ser capa\xc3\xa7 de comercialitzar utilitzant un fotoconductor refredat._NEWLINE_El primer sistema infraroig d\'escaneig de l\xc3\xadnia era el brit\xc3\xa0nic Yellow\xc2\xa0Duckling, de mitjans del segle XX.\xc2\xa0Aquest utilitzava un mirall cont\xc3\xadnuament rotant i un detector, amb un eix Y d\'escombratge pel moviment de l\'aeronau. Tot i que no va triomfar en la seva pretensi\xc3\xb3 d\'aplicaci\xc3\xb3 en submarins._NEWLINE_Aquest treball fou tamb\xc3\xa9 desenvolupat en el Royal Signals and Radar Establishment, en el Regne Unit, quan van descobrir que el tel\xc2\xb7lurur de cadmi i mercuri\xc2\xa0podia ser utilitzat com a un conductor que requeria molt menys fred. Honeywell\xc2\xa0tamb\xc3\xa9 va desenvolupar als Estats Units unes matrius de detectors que es podien refredar a temperatura inferior, per\xc3\xb2 que escanejaven mec\xc3\xa0nicament. Aquest m\xc3\xa8tode tenia diversos inconvenients que podien ser solucionats mitjan\xc3\xa7ant un sistema d\'escaneig electr\xc3\xb2nic. L\'any\xc2\xa01969 Michael Francis Tompsett,\xc2\xa0a la Companyia Anglesa de la V\xc3\xa0lvula El\xc3\xa8ctrica\xc2\xa0situada\xc2\xa0en el Regne Unit, hi va patentar una c\xc3\xa0mera que escanejava piro-electr\xc3\xb2nicament, la qual va assolir un alt nivell de rendiment despr\xc3\xa9s de diversos aven\xc3\xa7os al llarg de la d\xc3\xa8cada de 1970.\xc2\xa0Tompsett tamb\xc3\xa9 va proposar una idea per a les matrius d\'imatge t\xc3\xa8rmica d\'estat s\xc3\xb2lid, que eventualment van portar a dispositius moderns d\'imatges h\xc3\xadbrides d\'un sol cristal\xc2\xb7l\xc3\xad.\n_START_SECTION_\nSensors intel\xc2\xb7ligents\n_START_PARAGRAPH_\nUna de les \xc3\xa0rees de desenvolupament m\xc3\xa9s importants per als sistemes de seguretat era la capacitat d\'avaluar de forma intel\xc2\xb7ligent un senyal, aix\xc3\xad com l\'advert\xc3\xa8ncia sobre la pres\xc3\xa8ncia d\'una amena\xc3\xa7a. Sota el foment de la Iniciativa de Defensa Estrat\xc3\xa8gica dels Estats Units, van comen\xc3\xa7ar a apar\xc3\xa8ixer "sensors intel\xc2\xb7ligents". S\xc3\xb3n sensors que podien integrar la detecci\xc3\xb3, l\'extracci\xc3\xb3 del senyal, el processament i la comprensi\xc3\xb3.Hi ha dos tipus principals de sensors intel\xc2\xb7ligents. Un, similar al que s\'anomena "xip de visi\xc3\xb3" quan s\'utilitza en el rang visible, permet el pre-processament mitjan\xc3\xa7ant t\xc3\xa8cniques de detecci\xc3\xb3 intel\xc2\xb7ligent a causa de l\'augment del creixement de la microcircuiteria integrada. L\'altra tecnologia est\xc3\xa0 m\xc3\xa9s orientada a un \xc3\xbas espec\xc3\xadfic i compleix el seu objectiu de pre-processament a trav\xc3\xa9s del seu disseny i estructura._NEWLINE_Cap a finals dels anys noranta, l\'\xc3\xbas de l\'infraroig va tendir cada vegada m\xc3\xa9s cap a l\'\xc3\xbas civil. Hi va haver una disminuci\xc3\xb3 dram\xc3\xa0tica dels costos de les matrius sense coure, que juntament amb el gran augment dels desenvolupaments van conduir a un mercat de doble \xc3\xbas entre civils i militars. Aquests usos inclouen el control mediambiental, l\'an\xc3\xa0lisi d\'edificis i/o art, el diagn\xc3\xb2stic funcional m\xc3\xa8dic i sistemes d\'autoajuda i de prevenci\xc3\xb3 de col\xc2\xb7lisions.\n_START_SECTION_\nTeoria de l\'operaci\xc3\xb3\n_START_PARAGRAPH_\nL\'energia infraroja \xc3\xa9s nom\xc3\xa9s una part de l\'espectre electromagn\xc3\xa8tic, que engloba la radiaci\xc3\xb3 de raigs gamma, raigs X, ultra violeta, una regi\xc3\xb3 prima de la\xc2\xa0llum visible, infrarojos, ones de terahertz (o raigs T), microones i ones de r\xc3\xa0dio. Tots aquests conceptes estan relacionats i diferenciats en la longitud de la seva ona (longitud d\'ona). Tots els objectes emeten una certa quantitat de radiaci\xc3\xb3 del\xc2\xa0cos negre en funci\xc3\xb3 de la seva temperatura._NEWLINE_En termes generals, com m\xc3\xa9s alta sigui la temperatura d\'un objecte, m\xc3\xa9s radiaci\xc3\xb3 infrarroja s\'emet com a radiaci\xc3\xb3 del cos negre. Una c\xc3\xa0mera\xc2\xa0especial pot detectar aquesta radiaci\xc3\xb3 d\'una manera similar a la manera com una c\xc3\xa0mera ordin\xc3\xa0ria detecta la llum visible. Funciona fins i tot en la foscor total, ja que el nivell de llum ambiental no hi guarda cap relaci\xc3\xb3. Aix\xc3\xb2 fa que sigui \xc3\xbatil per a operacions de rescat en edificis plens de fum i sota terra._NEWLINE_Una difer\xc3\xa8ncia important amb les c\xc3\xa0meres \xc3\xb2ptiques \xc3\xa9s que les lents de focus no es poden fer de vidre, ja que el vidre bloqueja la llum infraroja d\'ona llarga. S\'han d\'utilitzar materials especials com ara cristalls de germani o safir. Les lents de germani tamb\xc3\xa9 s\xc3\xb3n for\xc3\xa7a fr\xc3\xa0gils, aix\xc3\xad que sovint tenen un recobriment dur per protegir-se. El major cost d\'aquestes lents especials \xc3\xa9s un dels motius pels quals les c\xc3\xa0meres t\xc3\xa8rmiques s\xc3\xb3n, en general, for\xc3\xa7a costoses.\xc2\xa0\n_START_SECTION_\nEn \xc3\xbas\n_START_PARAGRAPH_\nLes imatges de c\xc3\xa0meres infraroges solen ser monocrom\xc3\xa0tiques perqu\xc3\xa8 les c\xc3\xa0meres generalment utilitzen un sensor d\'imatge que no distingeix les diferents longituds d\'ona de la radiaci\xc3\xb3 infraroja. Els sensors d\'imatge en color requereixen una construcci\xc3\xb3 complexa per tal de diferenciar longituds d\'ona, i el color t\xc3\xa9 menys significats fora de l\'espectre visible normal, ja que les diferents longituds d\'ona no es classifiquen uniformement en el sistema de visi\xc3\xb3 de color que utilitzen els humans._NEWLINE_De vegades, aquestes imatges monocrom\xc3\xa0tiques es mostren en pseudo-color, on s\'utilitzen canvis de color en lloc de canvis d\'intensitat per mostrar els canvis en el senyal. Aquesta t\xc3\xa8cnica, anomenada tall de densitat, \xc3\xa9s \xc3\xbatil perqu\xc3\xa8, tot i que els humans tenen un rang din\xc3\xa0mic molt m\xc3\xa9s gran en la detecci\xc3\xb3 d\'intensitat que el color en general, la capacitat de veure difer\xc3\xa8ncies d\'intensitat fina en zones brillants \xc3\xa9s bastant limitada._NEWLINE_Per al seu \xc3\xbas en mesurament de la temperatura, les parts m\xc3\xa9s brillants (m\xc3\xa9s c\xc3\xa0lides) de la imatge s\xc3\xb3n acolorides de color blanc, les temperatures interm\xc3\xa8dies, en colors que oscil\xc2\xb7len entre el vermell i el groc, i les parts m\xc3\xa9s fosques (m\xc3\xa9s fredes), en color negre. Una escala s\'hauria de mostrar al costat d\'una imatge de color fals per relacionar els colors amb les temperatures i aix\xc3\xad ajudar en la comprensi\xc3\xb3 de la imatge. La seva resoluci\xc3\xb3 \xc3\xa9s considerablement inferior a la de les c\xc3\xa0meres \xc3\xb2ptiques, sent majorit\xc3\xa0riament de nom\xc3\xa9s 160 x 120 o 320 x 240 p\xc3\xadxels, encara que les c\xc3\xa0meres m\xc3\xa9s cares poden aconseguir una resoluci\xc3\xb3 de 1280 x 1024 p\xc3\xadxels. Les c\xc3\xa0meres t\xc3\xa8rmiques s\xc3\xb3n molt m\xc3\xa9s costoses que els seus hom\xc3\xb2legs d\'espectre visible, tot i que les c\xc3\xa0meres t\xc3\xa8rmiques complement\xc3\xa0ries de baix rendiment per a tel\xc3\xa8fons intel\xc2\xb7ligents van estar disponibles per a centenars de d\xc3\xb2lars l\'any 2014. Els models de gamma alta s\xc3\xb3n sovint considerats com de doble \xc3\xbas i la seva exportaci\xc3\xb3 est\xc3\xa0 restringida, particularment si la resoluci\xc3\xb3 \xc3\xa9s de 640 x 480 o superior, tret que la taxa de refresc sigui de 9 Hz o inferior. L\'exportaci\xc3\xb3 de c\xc3\xa0meres t\xc3\xa8rmiques est\xc3\xa0 regulada pel Reglament Internacional sobre el Tr\xc3\xa0fic d\'Armes._NEWLINE_En els detectors sense coure, les difer\xc3\xa8ncies de temperatura en els p\xc3\xadxels del sensor s\xc3\xb3n minuts; una difer\xc3\xa8ncia de 1 \xc2\xb0 C a l\'escena representa nom\xc3\xa9s una difer\xc3\xa8ncia de 0,03 \xc2\xb0 C en el sensor. El temps de resposta del p\xc3\xadxel tamb\xc3\xa9 \xc3\xa9s bastant lent, situat en el rang de desenes de mil\xc2\xb7lisegons._NEWLINE_Existeixen molts altres usos en els quals s\'hi aplica la termografia. Per exemple, els bombers la fan servir per veure a trav\xc3\xa9s del fum, trobar persones i localitzar els punts calents dels incendis. Amb imatges t\xc3\xa8rmiques, els t\xc3\xa8cnics de manteniment de l\xc3\xadnies el\xc3\xa8ctriques poden localitzar les parts sobreescalfades, un clar indici de falla de funcionament, per tal d\'evitar potencials riscos futurs. Quan l\'a\xc3\xafllament t\xc3\xa8rmic es torna defectu\xc3\xb3s, els treballadors en l\'\xc3\xa0mbit de la\xc2\xa0construcci\xc3\xb3 poden veure les filtracions de calor per aix\xc3\xad trobar l\'origen del problema i millorar l\'efici\xc3\xa8ncia de la refrigeraci\xc3\xb3 o la calefacci\xc3\xb3 de l\'aire condicionat._NEWLINE_Les c\xc3\xa0meres d\'imatge t\xc3\xa8rmica tamb\xc3\xa9 estan instal\xc2\xb7lades en alguns cotxes de luxe per tal d\'ajudar al conductor en la conducci\xc3\xb3 nocturna (Visi\xc3\xb3 nocturna automotriu), sent el primer el primer el Cadillac DeVille 2000._NEWLINE_Algunes activitats fisiol\xc3\xb2giques, especialment respostes com la febre, en l\'\xc3\xa9sser hum\xc3\xa0 i altres animals de sang calenta es poden controlar tamb\xc3\xa9 amb imatges t\xc3\xa8rmiques. Les c\xc3\xa0meres infraroges refrigerades es poden trobar en els principals telescopis d\'investigaci\xc3\xb3 astron\xc3\xb2mica, fins i tot en aquells que no s\xc3\xb3n telescopis d\'infrarojos.\n_START_SECTION_\nTipus\n_START_PARAGRAPH_\nLes c\xc3\xa0meres t\xc3\xa8rmiques es poden dividir en dos tipus: les que tenen detectors d\'imatges infraroges refrigerats i les que tenen detectors no refrigerats.\n_START_SECTION_\nDetectors d\'infrarojos refrigerats\n_START_PARAGRAPH_\nEls detectors refrigerats solen contenir-se en un recipient segellat o en un termo i s\xc3\xb3n refrigerats criog\xc3\xa8niament. El refredament \xc3\xa9s necessari per al funcionament dels materials semiconductors utilitzats. Les temperatures de funcionament t\xc3\xadpiques varien des de 4 K fins a la temperatura ambient, depenent de la tecnologia del detector. La majoria dels detectors refrigerats moderns operen en el rang de 60 K a 100 K, depenent del tipus i el nivell de rendiment._NEWLINE_Sense refredament, aquests sensors (que detecten i converteixen la llum de la mateixa manera que les c\xc3\xa0meres digitals comunes, per\xc3\xb2 estan fets de diferents materials) serien \xc2\xabencegats\xc2\xbb o inundats per la seva pr\xc3\xb2pia radiaci\xc3\xb3. Els inconvenients de les c\xc3\xa0meres infraroges refrigerades s\xc3\xb3n que s\xc3\xb3n cares tant de produir com d\'utilitzar. La refrigeraci\xc3\xb3 requereix molta energia i molt de temps._NEWLINE_La c\xc3\xa0mera pot necessitar diversos minuts per refredar-se abans de comen\xc3\xa7ar a ser utilitzada. Els sistemes de refrigeraci\xc3\xb3 m\xc3\xa9s utilitzats s\xc3\xb3n els criocoolers rotatius amb motor Stirling. Encara que l\'aparell de refrigeraci\xc3\xb3 \xc3\xa9s comparativament volumin\xc3\xb3s i cost\xc3\xb3s, les c\xc3\xa0meres infraroges refrigerades proporcionen una qualitat d\'imatge superior en comparaci\xc3\xb3 amb les no refrigerades._NEWLINE_A m\xc3\xa9s, la major sensibilitat de les c\xc3\xa0meres refrigerades permet tamb\xc3\xa9 l\'\xc3\xbas de lents de major nombre F, fent que les lents de llarga dist\xc3\xa0ncia focals d\'alt rendiment siguin m\xc3\xa9s petites i m\xc3\xa9s barates per als detectors refrigerats. Una alternativa als refrigeradors del motor Stirling \xc3\xa9s utilitzar gasos embotellats a alta pressi\xc3\xb3, sent el nitrogen una de les opcions m\xc3\xa9s habituals. El gas a pressi\xc3\xb3 s\'expandeix a trav\xc3\xa9s d\'un orifici de mida micro i es transmet a un intercanviador de calor en miniatura que resulta en un refredament regeneratiu a trav\xc3\xa9s de l\'efecte Joule-Thomson. Per a aquests sistemes, el subministrament de gas a pressi\xc3\xb3 \xc3\xa9s una de les principals preocupacions log\xc3\xadstiques per l\'\xc3\xbas del camp._NEWLINE_Hi ha una gamma molt variada de materials usats per a la detecci\xc3\xb3 d\'infraroigs refrigerada, d\'entre els quals es troben fotoreceptors\xc2\xa0amb semiconductors com per exemple el sulfur de plom._NEWLINE_Els fotoreceptors d\'infrarojos es poden crear amb estructures de semiconductors de banda alta, com en els infrarojos de Quantum._NEWLINE_Existeixen diverses tecnologies de bol\xc3\xb2metre refrigerat, sent aquests superconductors o no superconductors.\n_START_SECTION_\nDetectors d\'infrarojos no refrigerats\n_START_PARAGRAPH_\nLes c\xc3\xa0meres t\xc3\xa8rmiques sense refrigerar utilitzen un sensor que funciona a temperatura ambient, o un sensor estabilitzat a una temperatura propera a l\'ambient mitjan\xc3\xa7ant petits elements de control de temperatura. Els detectors moderns sense refrigerar utilitzen sensors que funcionen amb el canvi de resist\xc3\xa8ncia, tensi\xc3\xb3 o corrent quan s\'escalfa per radiaci\xc3\xb3 infraroja. Aquests canvis es mesuren i es comparen amb els valors a la temperatura de funcionament del sensor._NEWLINE_Els sensors d\'infrarojos sense refrigerar es poden estabilitzar a una temperatura d\'operaci\xc3\xb3 per reduir el soroll de la imatge, per\xc3\xb2 no es refreden a temperatures baixes i no requereixen refrigeradors criog\xc3\xa8nics voluminosos, costosos, que consumeixen energia. Aix\xc3\xb2 fa que les c\xc3\xa0meres infraroges siguin m\xc3\xa9s petites i menys costoses. No obstant aix\xc3\xb2, la seva resoluci\xc3\xb3 i qualitat d\'imatge solen ser inferiors a la dels detectors refrigerats. Aix\xc3\xb2 es deu a difer\xc3\xa8ncies en els seus processos de fabricaci\xc3\xb3, limitats per la tecnologia actualment disponible. Una c\xc3\xa0mera t\xc3\xa8rmica sense refrigerar tamb\xc3\xa9 ha de fer front a la seva pr\xc3\xb2pia font de calor._NEWLINE_Els detectors no refrigerats es basen majorit\xc3\xa0riament en materials piroel\xc3\xa8ctrics i ferroel\xc3\xa8ctrics[8][8][8][./Thermographic_camera#cite_note-27 [27]] o en la tecnologia del microbol\xc3\xb2metre. El material s\'utilitza per formar p\xc3\xadxels amb propietats molt dependents de la temperatura, que estan a\xc3\xafllades t\xc3\xa8rmicament de l\'entorn i s\xc3\xb3n llegides electr\xc3\xb2nicament.\n_START_SECTION_\nEspecificacions\n_START_PARAGRAPH_\nAlguns par\xc3\xa0metres d\'especificaci\xc3\xb3 d\'un sistema de c\xc3\xa0meres d\'infrarojos s\xc3\xb3n el nombre de p\xc3\xadxels, els fotogrames per segon, la capacitat de resposta, la pot\xc3\xa8ncia equivalent al soroll, la difer\xc3\xa8ncia de temperatura equivalent al soroll (NETD), la banda espectral, la relaci\xc3\xb3 de dist\xc3\xa0ncia (D:S), la dist\xc3\xa0ncia m\xc3\xadnima d\'enfocament , vida \xc3\xbatil del sensor, la\xc2\xa0difer\xc3\xa8ncia de temperatura m\xc3\xadnima resoluble (MRTD), el camp de visi\xc3\xb3, el rang din\xc3\xa0mic, la pot\xc3\xa8ncia d\'entrada i la massa i el volum.\n_START_SECTION_\nL\'\xc3\xbas de la c\xc3\xa0mera t\xc3\xa8rmica a Catalunya i Espanya\n_START_PARAGRAPH_\nLa c\xc3\xa0mera t\xc3\xa8rmica a Catalunya i Espanya no ha estat gaire utilitzada al llarg del segle XX, per\xc3\xb2 es tracta d\'una tecnologia que progressivament s\'est\xc3\xa0 implementant en m\xc3\xa9s \xc3\xa0mbits i de diversos tipus. Tot i aix\xc3\xb2, el seu \xc3\xbas est\xc3\xa0 redu\xc3\xaft principalment en \xc3\xa0mbits laborals, sobretot en la investigaci\xc3\xb3 cient\xc3\xadfica, en les forces de protecci\xc3\xb3 civil, en els cossos de bombers i en les forces de seguretat. _NEWLINE_En l\'\xc3\xbas de la c\xc3\xa0mera t\xc3\xa8rmica en l\'\xc3\xa0mbit de la investigaci\xc3\xb3 hi destaca la Universitat Polit\xc3\xa8cnica de Catalunya, la qual utilitz\xc3\xa0 c\xc3\xa0meres t\xc3\xa8rmiques per a la investigaci\xc3\xb3 en el projecte NanoSat Lab. Pel que fa a l\'\xc3\xbas de la c\xc3\xa0mera t\xc3\xa8rmica en l\'\xc3\xa0mbit dels cossos de bombers, a Catalunya s\'hi va instal\xc2\xb7lar un sistema de detecci\xc3\xb3 d\'incendis al municipi de Vacarisses que incorporava una c\xc3\xa0mera t\xc3\xa8rmica, sent aquesta c\xc3\xa0mera la primera en ser utilitzada en un sistema d\'aquest tipus a Catalunya. Per altra banda, pel que fa a l\'\xc3\xbas de la c\xc3\xa0mera t\xc3\xa8rmica en l\'\xc3\xa0mbit dels cossos de bombers a la resta d\'Espanya, al Pa\xc3\xads Valenci\xc3\xa0 s\'hi destaca l\'\xc3\xbas de drones que incorporen c\xc3\xa0meres t\xc3\xa8rmiques per lluitar contra els incendis i a la Comunitat de Madrid hi destaca l\'\xc3\xbas d\'una c\xc3\xa0mera t\xc3\xa8rmica incorporada en un helic\xc3\xb2pter que facilitar\xc3\xa0 la detecci\xc3\xb3 d\'incendis i les possibles persones o animals atrapats en l\'incendi. _NEWLINE_La seva compra i venda est\xc3\xa0 legalitzada a l\'Estat Espanyol i existeixen diverses distribu\xc3\xafdores que les venen.'